ПЪРВА ПОКАНА ЗА КАНДИДАТСТВАНЕ НА ДОКТОРАНТИ ЗА 
ОБУЧЕНИЕ ИЛИ ЗА СТАЖ  В ЧУЖБИНА ПО ПРОГРАМА ЕРАЗЪМ+
ДОПУСТИМИ УЧАСТНИЦИ: Докторанти на БАН, независимо от формата на обучението. Кандидати, които бъдат одобрени за стаж в последната година от обучението си, имат право да осъществят мобилността до 12 месеца след отчисляването си. Срокът на докторантурата не се прекъсва, запазва се и правото на стипендия на редовните докторанти.
ДОПУСТИМИ ДЪРЖАВИ: всички страни-членки на ЕС, кандидат-членките Турция, Сърбия, Северна Македония, страните от ЕИП – Норвегия, Исландия, Лихтенщайн.
ЦЕЛ НА МОБИЛНОСТТА: 
Обучението има за цел участие в курсове /кандидатите са с предимство/, работа над дисертация с ползване на библиотеки и архиви в чуждестранен университет. Програмата освобождава от плащането на академични такси в приемащото ВУ. Условие за мобилност с цел обучение е да има Еразъм договор (вж. по-долу) между БАН и избрания университет в съответната област на познание.
Стажът (практиката) може да се проведе в институт, лаборатория, фирма, предприятие, фондация, НПО, органи на публичното управление и др. (свързването с приемащата институция може да е чрез Еразъм координатора). На практика навсякъде, освен в някои органи на ЕС*. Договор не е необходим, освен ако фирмата не е твърде малка и неустановена. Линкове към обяви за стажове има на сайта на БАН, меню „Дейности“, секция „Erasmus+”, папка “Докторанти”. 

Пак там ще намерите „Еразъм за докторанти – СТЪПКА ПО СТЪПКА“.
СРОК НА МОБИЛНОСТТА:

· Краткосрочни: от 5 до 30 дни.

· Дългосрочни: от 2 до 12 месеца.
Мобилностите се осъществяват между 1 юни 2026 и 31 юли 2027 г.
РАЗМЕР НА ГРАНТОВЕТЕ: 

I. ПЪТНИ

Всички докторанти получават средства за пътни, както следва:

	Разстояние в км - по права линия в едната посока
	Пътни 

в евро
	Пътни при екологично пътуване в евро

	Между 10 и 99 км
	28
	56

	Между 100 и 499 км
	211
	285

	Между 500 и 1999 км
	309
	417

	Между 2000 и 2999 км
	395
	535

	Между 3000 и 3999 км
	785
	580

	Между 4000 и 7999 км
	1188
	1188


На разстояние до 500 км участниците като правило пътуват с транспортни средства с ниски емисии. 
II. ДНЕВНИ И КВАРТИРНИ:
При краткосрочна мобилност: 79 евро на ден от 1 до 14 ден и 56 евро от 15 до 30-ия независимо от държавата. Финансират се по 3 дни допълнително преди началото и след края на мобилността за самото пътуване (общо до 6 при екологично пътуване) и по 1 ден (общо до 2 при неекологично). Кандидати с по-малко възможности - решение на ТЕЛК над 70%, кръгли сираци до 26 г - получават допълнителна сума от 100 евро до 14 ден и 150 евро от 15 до 30 ден.
При дългосрочна мобилност:
	ДНЕВНИ И КВАРТИРНИ НА МЕСЕЦ
	Обучение
	Стаж

	Австрия, Белгия, Франция, Германия, Испания, Италия, Португалия, Гърция, Кипър, Малта, Чехия, Словакия, Словения, Латвия, Естония, Дания, Финландия, Швеция, Норвегия, Исландия, Ирландия, Лихтенщайн, Люксембург, Нидерландия 
	674 евро
	824 евро

	Полша, Унгария, Хърватия, Литва, Северна Македония, Румъния, Сърбия, Турция 
	606 евро
	756 евро


Освен пътните, допълнително се финансират общо до 6, респективно до 2 дни преди началото и след края на мобилността за самото пътуване (вж. по-горе). Кандидати с по-малко възможности - решение на ТЕЛК над 70%, кръгли сираци до 26 г - получават допълнителна сума на месец от 250 евро. Участниците в мобилност с цел обучение могат да ползват общежитие, студентски стол и намаления за градски транспорт, където се предлагат такива, което намалява разходите им. 
НЕОБХОДИМИ ДОКУМЕНТИ:
1. Придружително писмо от Директора на института, по образец;
2. Копие на заповед за зачисляване;
3. Мотивационно писмо; 
4. CV (на български) със самооценка на езиковите познания;
5. Декларация за лични данни, по образец на БАН;
6. Декларация за предходно участие (насърчава се);
7. Удостоверения за владеене на език (ако има).
Депозират се в деловодството на БАН-Администрация, ул. 15 ноември № 1.
Краен срок за кандидатстване: понеделник, 16 март 2026

КРИТЕРИИ ЗА СЕЛЕКЦИЯ:
1. Българско гражданство, официално признат бежанец или постоянно пребиваващ чужденец; 
2. Докторантура към БАН;

3. Мотивационно писмо; 
4. Владеене езика на приемащата страна или езика, на който ще се води обучението/стажът на ниво В1 или по-високо. Езиковото ниво може да е по-ниско към момента на кандидатстване, но трябва да бъде постигнато към началото на мобилността. За тази цел, одобрените участници имат право на безплатен онлайн курс по английски или езика на обучение/стаж. 
5. Предимство имат кандидатите с по-малко възможности.
Списък на университетите, с които БАН вече има сключени договори, бланки и допълнителна информация може да бъдат намерени на www.bas.bg, Дейности         Erasmus+.

* Има две изисквания ако стажът е в университет: придобиването на умения за пазара на труда да не е под формата на участие в курсове (счита се за скрита мобилност с цел обучение) и да се сключи Еразъм договор между БАН и университета ако няма такъв. 
ИНСТИТУЦИОНАЛЕН КООРДИНАТОР:
           ЧЛ.-КОР. ЕВДОКИЯ ПАШЕВА
За допълнителна информация: Т. Галибова, тел. 02/979 5387, e-mail: tominaglb@cu.bas.bg 
